ANDREW WOMMACK EVANKELIUMIN ÄÄRELLÄ
Evankeliumin kuulemisesta opetuslapseksi 15/20
Tervetuloa kuulemaan opetusta Jumalan armosta ja rakkaudesta.
―Tervetuloa evankeliumin äärelle.
Jatkan edelleen opetustani opetuslapseusevankelioinnista.
Olen opettanut tärkeitä asioita, joista on pakko puhua.
Kolmas osa opetuslapseutta käsittelevästä opetussarjastani -
on tänään saatavilla viimeistä päivää joko CD- tai DVD-levyillä.
Meillä on myös opetuslapseuskurssi, -
jota käyttää yli miljoona ihmistä eri puolilla maailmaa.
Kurssi on saanut aikaan upeita ihmeitä, jopa kuolleista heräämisiä.
Tiedän, että kurssin käyneet ovat herättäneet kuolleista pari ihmistä.
Olemme myös koonneet paketin, jossa on kolme muuta kurssia.
Yksi käsittelee vaivatonta muutosta, -
toinen henkeä, sielua ja ruumista tavalla, joka muutti elämäni, -
ja kolmas, "Uusi minä ja Pyhä Henki", käsittelee todellista pelastusta, -
Hengen kastetta ja armolahjoja.
Kaiken näiden tarkoitus on auttaa sinua tulemaan opetuslapseksi.
Tästä olen puhunut jo pitkään. Olemme käsitelleet hienoja asioita.
Viime jaksossa puhuin jakeista 2. Tim. 2:2―4.
Näiden jakeiden kautta Herra käski minun perustaa raamattukouluni, -
jonka tehtävä on tehdä opetuslapsia.
Meidän tulee opettaa Jumalalta saamamme asiat luotettaville ihmisille.
Jakeissa 3 ja 4 Paavali käyttää esimerkkinä sotilasta.
Viime jaksossa vertasin sitä omiin kokemuksiini armeijasta.
Puhuin siitä, että meidän on kovetettava itsemme ja oltava lujia.
Se on osa opetuslapseutta. Yhteiskunnasamme on tullut heikko, -
koska ei ole kristittyjä opetuslapsia, jotka seisoisivat vahvoina paikoillaan.
Yhteiskunnassamme vallitseva psykologinen ajattelutapa -
on ehkä syntynyt vastareaktiona ihmisille, jotka olivat niin kovia, -
etteivät koskaan kohdanneet tai käsitelleet tunteitaan, -
vaan tukahduttivat ne. Tuosta ääripäästä on hyväkin päästä eroon.
On hyvä olla vähän herkempi kuin mitä ennen vanhaan oltiin, -
mutta minusta olemme menneet niin pitkälle toiseen ääripäähän, -
että tunteet halvaannuttavat meidät. Sotilas ei mene mukaan tunteisiinsa.
Ei kukaan halua juosta kohtaamaan ihmistä, joka yrittää tappaa hänet, -
mutta sotilas tottelee käskyjä. Jotkin asiat ovat tärkeämpiä kuin tunteet.
Jos sotilas seuraisi tunteitaan, ei olisi yhtään taistelua.
Kukaan ei pidä niistä. Näistä asioista puhuimme viimeksi.
Jakeessa 2. Tim. 2:5 Paavali käyttää opetuslapseudesta -
toista vertauskuvaa.
"Eihän sitäkään, joka kilpailee, -
seppelöidä, ellei hän kilpaile sääntöjen mukaisesti."
Tässä puhutaan urheilukilpailusta. Olipa kyseessä mikä tahansa laji, -
kilpailua varten on harjoiteltava. Minä juoksin ennen paljon.
Pisin juoksemani matka oli puolimaraton, mutta kilpailin -
5 ja 10 kilometrin matkoilla. Niihin on harjoiteltava etukäteen.
Ei voi odottaa kilpailupäivän aamuun ja aloittaa harjoittelua sitten.
Ei se toimi niin. Ja jos tavoitteena on juosta vaikka 25 kilometriä viikossa, -
sitä kaikkea ei voi juosta yhtenä päivänä.
Matka on jaettava viikon varrelle, pelkkä viikonloppuharjoittelu ei riitä.
Opin, että jos haluaa kuntonsa kehittyvän, on harjoiteltava -
ainakin neljä kertaa viikossa. Kunnon ylläpitoon riittää kolme kertaa.
Harjoittelu pitää tehdä etukäteen ja vähän kerrallaan.
Minusta tämä on myös tärkeä osa opetuslapseutta.
Emme voi olla opetuslapsia vain sunnuntaisin -
ja tehdä mitä huvittaa muina päivinä. Opetuslapseus on elämäntapa.
Lukiossa pelasin jalkapalloa. Jokainen halusi tietysti olla joukkueen paras.
Jos urheilussa halusi menestyä, se tunki jokaiselle elämänalueelle.
Kesällä, kun muut lomailivat, jalkapallojoukkue harjoitteli.
Meillä oli kaksi harjoitusta päivässä Teksasin kesän kuumimpaan aikaan.
Kukaan ei pitänyt siitä, mutta jos halusi voittaa, oli harjoiteltava lisää.
Meitä koulutettiin koko lukion ajan, 4―5 vuotta kuin sotilaita.
Meidän piti olla hyvässä kunnossa ja pystyä juoksemaan kovaa.
Emme voineet juhlia niin kuin muut.
Jos urheilija haluaa voittaa, hänen on oltava kurinalainen.
Hänen pitää tehdä asioita etukäteen eikä alkaa harjoitella kisapäivänä.
Emme voi myöskään odottaa, että olemme vaikeuksissa, -
ja alkaa vasta sitten tehdä jotain. Meidän on harjoiteltava kuin urheilijat.
Mieti, miten sitoutuneita urheilijat ovat pienen kultamitalin tavoitteluun.
He kieltävät itsensä, elävät kurinalaisesti, syövät tietyllä tavalla.
Kaikki heissä on erilaista. Jos haluamme olla opetuslapsia, -
meidän pitää ottaa oppia urheilijoista ja heidän kurinalaisuudestaan.
Sitä on tehtävä päivittäin, ei satunnaisina nykäyksinä.
Meidän on puskettava itseämme menemään pidemmälle kuin ennen.
Kaikki tämä kuuluu opetuslapseuteen.
Jakeet 6―7: "Peltomiehen, joka vaivaa näkee, tulee ennen muita -
päästä osalliseksi hedelmistä. Tarkkaa, mitä sanon; -
Herra on antava sinulle ymmärrystä kaikkeen."
Kolmannessa esimerkissä puhutaan maanviljelijän uskollisuudesta.
Siitä voi oppia paljon.
Maanviljelijä ei voi tehdä asioita silloin kuin häntä huvittaa, -
vaan kaikelle on oma aikansa. On kylvö- ja sadonkorjuuaika.
Hänen on toimittava niiden mukaan. Samoin opetuslapsen pitää oppia, -
että Jumalan valtakunta toimii tiettyjen lakien mukaan.
Emme voi toimia niitä vastaan.
Jos jollakulla esimerkiksi on sata kiloa ylipainoa, -
hän ei voi vain rukoilla ja uskoa, ettei hänelle tule siitä ongelmia.
Lihaan kylvämisellä on seurauksensa.
Opetuslapsi ottaa selvää näistä laeista ja oppii pitämään kehostaan huolta.
Hän oppii, mitkä lait säätelevät raha-asioita ja että on tehtävä työtä, -
luotettava Jumalaan ja maksettava kymmenykset.
Paavali puhuu maanviljelijästä siksi, että luonnonlait ovat tälle tärkeitä.
Työt on tehtävä ajallaan, vaikka kuinka haluaisi pitää lomaa -
kesken kylvö- tai sadonkorjuukauden. Maanviljelijän pitää olla kurinalainen.
Jakeessa sanotaan, että viljelijän tulee päästä osalliseksi hedelmistä.
Se tarkoittaa, että jos joku viljelee toisen peltoa ja tekee kaiken työn, -
hän saa osansa sadosta.
Ehkä hänen pitää antaa omistajalle osuus siitä, -
mutta hänen pitää saada nauttia työnsä hedelmistä.
Jos olet opetuslapsi, sinun täytyy ensin osata tehdä nämä asiat itse -
ennen kuin voit alkaa opettaa jotakuta toista.
Sinun on oltava osallinen niistä, niiden on oltava totta sinulle.
Kenenkään ei pitäisi opettaa toisille asioita, joita ei voi allekirjoittaa.
Monet Herran palvelijat opettavat asioita, joita eivät ole sisäistäneet.
Jos heitä pyytää selittämään asiaa, josta he ovat opettaneet, -
he sanovat: "En ole opettanut siitä aikoihin, minun täytyy kerrata se."
Minä en toimi niin. Opetan vain siitä, minkä Jumala on opettanut minulle, -
ja voisin opettaa niistä, vaikka minut herätettäisiin keskellä yötä.
Ne ovat minulle totta, ja olen käynyt ne läpi elämässäni.
En opeta jotain, mistä olen kuullut, vaan opetukseni kumpuaa suoraan -
suhteestani Jumalaan. Opetan asioita, joista olen jo osallinen.
Siksi Paavali käyttää maanviljelijää -
esimerkkinä opetuslapseudesta ja uskollisuudesta.
Voit vapauttaa muita vain, jos sinut on vapautettu.
Vain vapaa ihminen voi vapauttaa muita.
Jumala voi käyttää sinua vapauttamiseen vain, jos olet vapaa.
Siitä opetuslapseudessa on kyse. Jumala on hyvä.
Hän haluaa muuttaa elämäsi ja käyttää sinua vapauttamaan muita.
Seuraavaksi haluan näyttää videon Rachel ja Kevin Dowlingista, -
jonka tv-osastoni on tehnyt.
He tulivat raamattukouluumme, mutta en tiennyt, mistä he tulivat.
Kevinillä on aina huivi päässään, ja hän puhuu New Yorkin aksentilla.
Tiesin, että he tulevat jostakin, missä en ole ollut, -
mutta en tiennyt heidän tarinaansa ennen kuin näin videon.
Uskon, että se siunaa sinua.
Päätimme mennä naimisiin. Menin kertomaan siitä vanhemmilleni.
Istuimme keittiössä. Isä katsoi Rachelia ja sanoi minulle: -
"Älä nai tätä surkimusta, hän tuhoaa elämäsi."
KEVIN JA RACHEL DOWLING UMPIKUJASTA AVOIMELLE TIELLE
Tapasimme rautatieasemalla.
Juttelimme, ja hän nousi junaan.
Näin hänet uudelleen samana iltana.
Siitä päivästä asti olemme olleet yhdessä.
Jokainen penni, jonka pystyimme saamaan tai varastamaan, -
meni huumeisiin.
Huumeongelmamme vuoksi jouduimme kadulle.
Emme tienneet, missä nukkuisimme.
Jos löysimme pahvilaatikon, toimme sen lähelle jotain taloa -
ja nukuimme yön siinä.
Meillä oli nälkä. Olimme ennen käyneet eräässä pizzapaikassa.
Löysimme roskalaatikon ja päätimme katsoa sen sisään.
Siellä oli pizzaa, ja söimme sen.
Usein söimme soppakeittiöissä ja kirkkojen ruokajakeluissa.
Eräs luterilainen kirkko jakoi sunnuntaisin aamupalaa kodittomille.
Jumalanpalvelukseen ei tarvinnut mennä, söimme sivusalissa.
Aloimme käydä siellä. Joskus jäimme ja autoimme ihmisiä siivoamaan.
Tiskasimme ja laitoimme pöytiä paikoilleen. Näin tutustuimme ihmisiin.
Aloimme käydä myös kirkossa, vaikka käytimme yhä huumeita.
Tapasimme Pat-nimisen naisen.
Kiitos Herralle, että hän kutsui meidät, vieraat ihmiset, kotiinsa.
Istuin keittiön pöydän ääressä, ja Pat kertoi minulle, -
että Jumala rakastaa minua aina, teinpä mitä vain.
Koin, että jokin liikkui sydämessäni.
Hän kysyi, halusinko antaa elämäni Herralle.
Se oli hienoin asia, jonka olen koskaan elämässäni tehnyt.
Otin Jeesuksen sydämeeni siellä hänen keittiössään.
Olin aivan innoissani ja täynnä iloa.
Menin kertomaan Rachelille: "Olen pelastunut, anna sinäkin elämäsi."
Sanoin: "Kulta, en ole sen arvoinen."
Kiitos Herralle, seuraavana päivänä -
Pat kertoi minulle, kuinka paljon Jumala rakastaa minua.
Hän antoi elämänsä Herralle.
Meillä oli paha huumeriippuvuus, ja olimme väsyneet elämäämme.
Löysimme kristillisen kuntoutuspaikan, jonne otettiin aviopareja.
Olin tehnyt rikoksen ehdollisessa vankeudessa, ja annoin itseni ilmi.
Vaimoni meni kuntoutukseen. Kun olin vuoden kuluttua vapaa, -
sanoin ehdonalaisvalvojalleni, jonka nimi oli rouva Rodriguez: -
"Jos jään New Yorkiin, joudun taas vaikeuksiin, ja kohtaamme jälleen."
Hän sanoi: "Mene tuomarin luo ja pyydä, että saat poistua osavaltiosta.
Tuen sinua. Soita, kun saat paperit ja kun saavut Chicagoon." Tein niin.
Asuimme Chicagossa 5 vuotta. Sitten muutimme Pennsylvaniaan.
Silloin löysimme Andrewin.
Jumala rakasti sinua, kun vielä olit syntinen. Kristus kuoli puolestasi.
Jos olet ottanut rakkauden vastaan ja syntynyt uudesti, Jumalalla on -
vielä suurempi syy rakastaa sinua, koska Hän näkee sinut Hengessä.
Jumala on henki, ja Häntä on palvottava Hengessä ja totuudessa.
Jumalan henki ei muutu, vaikka tekosi vaihtelevat, -
koska sinut on sinetöity lupauksen Pyhällä Hengellä (Ef. 1:13).
Asemasi Jumalan edessä pysyy.
En tiedä, missä olisimme ilman häntä. Jumala käytti tuota miestä -
auttaakseen meitä, kun tarvitsimme apua. Ilman häntä emme olisi tässä.
Katsoimme ohjelmaa joka päivä.
Tilasimme materiaalia ja kuulimme raamattukoulusta. Se kiinnosti meitä.
Etsimme asuntoa Pennsylvaniassa, ja kaikki ovet sulkeutuivat edestämme.
Eräänä iltana tulin kotiin, herätin vaimoni ja sanoin: -
"Kulta, mennäänkö Coloradoon raamattukouluun?"
Hän katsoi minua silmiin -
katse täynnä myötätuntoa ja sanoi: "Olen odottanut, että sanoisit noin."
Mikä siunaus se oli! Heti sen jälkeen meille soitettiin, ja kuulimme, -
että joku oli meille velkaa, emmekä tienneet. Se ei ollut valtava summa, -
mutta se oli siunaus. Maksoin auto- lainan, ja säästimme rahaa vuoden.
Tulimme CBC:hen vuonna 2008.
Entinen narkkari istui nyt kuuntelemassa opetusta.
Se muutti elämäni. Opimme, ettei meidän tarvinnut ansaita mitään, -
vaan Jumala vain rakasti meitä ja antoi pelastuksen lahjan ilmaiseksi.
Opetuksen kautta Jumala siunasi elämääni.
Keskityin Häneen, pysyin Sanassa ja rakastin Häntä aina vain enemmän.
Huomasin, että elämäni muuttui, vaikken edes yrittänyt muuttua.
Jumalan rakkaus tekee sen.
Jos rakastamme Jumalaa yli kaiken ja lähimmäistä niin kuin itseämme, -
kaikki loksahtaa paikalleen.
"Turvaa Herraan kaikesta sydämestäsi äläkä nojaudu omaan ymmärrykseesi.
Tunne hänet kaikilla teilläsi, niin hän sinun polkusi tasoittaa." Snl. 3:5―6.
Koulussa on monia palvelutiimejä. Ruoanjakelutyö tuntui meistä omalta.
Otimme sen vastuullemme ja johdimme sitä koko toisen vuoden.
Valmistuttuamme toimimme siinä vapaaehtoisina kolmesti viikossa.
Emme palvele vain opiskelijoita, vaan myös muita järjestöjä -
ja seurakuntia. Saamme tuhansia viipaleita leipää viikossa.
Saamme myös lihaa ja säilykkeitä.
Olemme vannoneet Herralle, ettemme ikinä torju ketään nälkäistä.
Pystymme siunaamaan ketä tahansa, joka haluaa sitä, -
kun meillä itsellämme on siunaus.
Aina, kun tarvitsemme jotain, Jumala antaa sen meille.
Meillä on aina rahaa jaettavaksi. Jumala on siunannut meitä.
En tiennyt, että se olisi näin suurta.
"Ja minä herätän heille paimenia, ja ne kaitsevat heitä; eivät he enää -
pelkää eivätkä säiky, eikä heistä yhtäkään puutu, sanoo Herra."
Uskomattomin asia, jonka Jumala on meille antanut, ovat rahavarat.
Äsken olimme narkkareita kadulla. Emme ole koskaan olleet velassa.
Yksikään lasku ei ole jäänyt rästiin.
Olin jo vuosia halunnut ostaa Harley Davidsonin.
Uskoontulostani asti olen halunnut kristilliseen moottoripyöräkerhoon.
Nyt olen apulaispappi. Kerholla on erikoinen nimi, Mustat lampaat.
Valitsimme sen, koska olemme vähän erilaisia.
Haluamme vain palvella Herraa ja auttaa muita ihmisiä.
Emme juo tai metelöi, niin kuin monet ajattelevat motoristien tekevän.
Mustat lampaat vain rakastavat Jumalaa, palvelemista ja antamista.
Ruokapalvelumme siunaa nykyisin useita järjestöjä täällä Coloradossa.
Toimitamme ruokaa God's Pantry -ruokapankille, yhteen alakouluun -
sekä moniin lähiseudun kaupunkeihin.
Kuulun myös pariin muuhun motoristiryhmään, -
joista yksi, Bikers United for America, kerää rahaa muiden auttamiseksi.
He saavat paljon ruokaa, ja autan heitä ruuanlaitossa.
Lauantaisin käyn hakemassa pakettiautollisen ruokaa.
Ajan sen kotiin ja avaan luukun, -
ja ihmiset tulevat hakemaan ruokaa, samoin järjestöt ja seurakunnat.
Tiistaisin jaamme ruokaa kodittomille täällä Colorado Springissä.
Palamme halusta palvella. Jumala auttoi meitä, kun olimme kodittomia.
Tulemme kadulta emmekä halua, että kukaan kokee olevansa -
arvoton tai hyödytön, koska heillä on vaikeaa.
Haluamme, että he kokevat olevansa rakastettuja ja tervetulleita.
Haluamme nähdä nämä ihmiset Jumalan silmin, -
niin kuin Jumala näkee meidät, rakastavalla ja ihmeellisellä tavalla.
Kun ihmiset tulevat järjestöömme, emme kohtele heitä kodittomina -
tai ihmisinä, joilla on vaikeaa. Kohtelemme heitä kuin kuninkaallisia.
Rakastamme ihmisiä kuten Jumala rakastaa meitä.
Annamme sitä, mitä olemme saaneet.
Tervehdimme, rukoilemme heidän kanssaan ja teemme parhaamme, -
että voisimme käyttää resurssimme auttaaksemme heitä kaikin tavoin.
Huumeriippuvuudesta vapauteen, -
köyhyydestä yltäkylläisyyteen, -
kaduilta Charis-raamattukoulun luokkahuoneisiin, -
roskisten dyykkaamisesta nälkäisten ruokkimiseen -
ja elämän leivän jakamiseen.
Kevinistä ja Rachelista on tullut muutoksentekijöitä.
Heidän elämänsä suunta on kääntynyt.
Andrewin opetussarja evankelioinnista ja opetuslapseudesta -
on saatavissa CD- tai DVD-levyillä sellaisena kuin se on esitetty tv:ssä, -
mutta ilman suomenkielistä tekstitystä.
Sarjan kolmas osa käsittelee sitä, ettei meidän tule kuunnella kriitikoita.
Se on saatavissa kolmella punnalla, mutta jos sinulla ei ole varaa siihen, -
tarjoamme sen ilmaiseksi.
Muista, että neliosaisen opetussarjani kolmas osa on saatavilla vielä tänään.
Kolmas osa käsittelee sitä, ettei meidän tule kuunnella kriitikoita.
Se on tänään viimeistä päivää saatavilla ilmaisena lahjana.
Opetussarja, opetuslapseuskurssi ja -paketti ovat edelleen saatavilla, -
mutta tarjoamme opetuksia osa kerrallaan ilmaiseksi, -
koska kaikki eivät voi tai halua maksaa niistä.
Yhteistyökumppanini mahdollistavat sen, ja tänään siis kolmas osa -
on saatavilla ilmaiseksi viimeistä päivää. Lisää tietoa saat mainoksista.
Voit tilata materiaaleja luottokortilla netin kautta.
Siellä on myös lisätietoja tuotteista ja ilmaista lisämateriaalia.
Voit myös tilata materiaaleja puhelimitse arkisin klo 7―16 (GMT).
Palvelunumeromme näkyy ruudulla.
Muista maatunnus, jos soitat Ison-Britannian ulkopuolelta.
Jos linja on varattu, voit myös tilata materiaaleja nettisivujen kautta -
milloin vain osoitteessa www.awme.net.
Jos haluat kirjoittaa meille, käytä ruudulla näkyvää osoitetta.
Oletko tyytyväinen elämääsi? Entäpä suhteesi Jumalaan?
Onko se niin vahva kuin haluaisit? Ehkäpä on muutoksen aika.
Viisi tapaa muuttaa elämäsi Charis-raamattukoulussa!
Päiväopetus, iltaopetus, avoin opetus, nettikurssi ja kirjekurssi
Charis-raamattukoulu on muuttanut ihmisten elämää vuodesta 1994.
Se on tuonut muutoksen kaikenikäisten opiskelijoiden elämään.
Kaikenlaisilla ihmisillä on yksi päämäärä, usko ja totuus: Jeesus.
Missään opeteta niin kuin täällä. Täällä opetetaan tuntemaan Jeesus.
Täällä löydät lahjasi ja tarkoituksesi.
Saat käytännöllistä opetusta ja kokemusta palvelusta.
Hyvä sanoma Jumalan ehdottomasta armosta ja rakkaudesta muuttaa sinut.
Kokoaikaiset opiskelijat saavat lähiopetusta kaikilla luennoilla.
Iltaopiskelijoilla opetus on osin lähiopetusta, osin nauhoitettua -
pienemmissä opetusryhmissä.
Jos et pääse kampuksellemme, älä vaivu epätoivoon.
Voit osallistua avoimeen opetukseen yhteistyökouluissamme eri puolella.
Tai ehkä nettikurssi sopii tilanteeseesi paremmin.
Voit opiskella rauhassa kotona, työpaikalla tai jopa kahvilassa -
nettikurssimme avulla.
Jos sinulla ei ole tietokonetta tai nettiyhteyttä, -
voit opiskella kirjekurssin avulla.
Aloita, kun olet valmis, ja opiskele omaan tahtiisi.
Viisi tapaa muuttaa elämäsi.
Tutustu kouluumme osoitteessa www.charisbiblecollege.org
Mitä vielä odotat? Muuta elämäsi ja muuta maailma.
Suomennos: Anni Lähteenmäki